dupreeh snupper AWP'en fra device

Det bliver et anderledes Astralis-hold, som vi kommer til at opleve fremadrettet, for dupreeh overtager rollen som AWP.

dupreeh fik et velfortjent kram af zonic i finalen mod SK til BLAST Pro Series, da han reddede Astralis to runder i træk på Mirage.

I dag blev device officielt bekræftet tilbage hos Astralis, og derfor kan vi se frem til at opleve den danske stjerne ved ELEAGUE Major 2018.

Det bliver dog ikke i den rolle, som vi så ham før hans sygdomsperiode, hvor han var ude i cirka to måneder, for han kommer nemlig ikke til at indstille AWP'ens sigtekorn, det gør dupreeh i stedet.

Det siger dupreeh i et afsnit af podcasten 1tap, da han bliver spurgt ind til, hvordan det bliver ikke at være AWP-spiller mere:

Faktisk er det blevet sådan, at jeg skal spille AWPeter, det bliver fuldtid nu. Det er lidt en hemmelighed, jeg ved ikke hvornår det udkommer, men meningen er, at det skal være en hemmelighed indtil Majoren.

Det er dog næppe ham, du skal fortælle en hemmelighed til, for nu ved alle modstanderne i hvert fald, at dupreeh svinger AWP'en både under og efter Majoren.

Han forklarer senere, at de har lavet skiftet, da både ham og Kjaerbye vil spille den samme rolle, og i den forbindelse har dupreeh taget en rolle som lurker på holdet, som han ikke synes så meget om - han vil i stedet ud og være agressiv:

Jeg vil rigtig gerne være den, der laver noget aggressivitet og åbner op og laver noget plads for de andre, og det har Markus (red. Kjaerbye) gjort i rigtig lang tid, og da Nicolai (red. device) så kom tilbage, ville han rigtig gerne spille den her lurk-position, det har han gjort før, og jeg ville egentlig gerne prøve kræfter med at spille AWP på fuldtid, så det er egentlig hvad, vi er kommet frem til i øjeblikket, og det er hvad, vi sidder og træner med.

Det bliver dermed et anderledes Astralis-mandskab, som vi får at se til Majoren, men hvis dupreeh kan levere aktioner som denne, så er der bestemt gode muligheder: